《赠吴仰云》
宋代·蒲寿宬

云巾羽扇得真如，不用羞惭非故吾。
入手千般休说巧，转头一著不为愚。
尘中羁绊无还有，物外逍遥有若无。
我若忘机曾悟此，烟波鸥鹭是吾徒。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。